ब्रेन में रक्तस्राव का बिना चीरफाड़ किए इलाज
अखिलभारतीय आयुर्विज्ञान संस्थान (एम्स) जोधपुर में पिनहोल (निडल) सर्जरी शुरू हो गई है। इसकी मदद से ब्रेन में रक्तस्राव, खून का थक्का जमने सहित कई बड़ी बीमारियों का इलाज चीरफाड़ किए बिना किया जा सकता है। इससे मरीज को अस्पताल में ज्यादा दिन भर्ती रखने की जरूरत नहीं है। डॉक्टरों के अनुसार यह लेप्रोस्कॉपिक सर्जरी के आगे की तकनीक है। एम्स जोधपुर के निदेशक डॉ. संजीव मिश्रा ने बताया कि इस तकनीक से सर्जरी के लिए इंटरवेंशन रेडियोलॉजी विभाग में आठ करोड़ रुपए की लागत से डिजिटल सब्ट्रेक्शन एंजियोग्राफी (डीएसए) मशीन स्थापित की गई है। इनडोर इंचार्ज डॉ. अरविंद सिन्हा के अनुसार दिल्ली एम्स के बाद इस तरह की सर्जरी की सुविधा जोधपुर में ही है। इंटरवेशन रेडियोलॉजी के सहायक आचार्य डॉ. पुष्पिंदर सिंह खेड़ा ने बताया कि इस मशीन से नसों में होने वाले रक्तस्राव को बंद करना और आर्टरी मे खून की सप्लाई को चालू या सुचारु करना संभव है। इसमें कोेइलिंग, ब्लाॅकिंग पीवीए बाॅल्स (नैनो पार्टिकल) की मदद ली जाती है। ब्रेन की धमनियों में गुब्बारा (एनेरिजम) बनना जानलेवा होता है। इसके फटने पर रक्तस्राव शुरू हाेने से व्यक्ति की मृत्यु भी हो सकती है। ऐसे मरीजों के आर्टरी के माध्यम से ब्लॉकेज को कोइलिंग से बंद कर दिया जाता है। विश्व में औसतन प्रति एक हजार व्यक्तियों में 2 लोगों को ब्रेन में पास रक्तस्राव की समस्या होती है।
ओपन सर्जरी की बजाय पिनहोल से उपचार
hin_Deva hin_Deva hin_Deva